stanford-oval/wikipedia huggingface dataset:
Hanna Taini

| Hanna Taini |
| --- | --- |
 Hanna Taini vuonna 1941 elokuvassa Morsian yllättää.
Henkilötiedot
Koko nimi:  Hanna Schlimovitsch
Syntynyt: 24. kesäkuuta 1911 Helsinki, Suomen suuriruhtinaskunta
Kuollut: 30. tammikuuta 1996 (84 vuotta) Helsinki
Ammatti:  näyttelijä
Puoliso:  Josef Lefko (vih. 1932; k. 1996)
Lapset:  3
Näyttelijä
Taiteilijanimet:  Hanna Taini
Aktiivisena:  1929–1942
Merkittävät roolit:  ”Lilli Lind” Siltalan pehtoori
Aiheesta muualla
IMDb 
Elonet
Hanna Taini (oik. Schlimovitsch, vuodesta 1932 Lefko; 24. kesäkuuta 1911 Helsinki – 30. tammikuuta 1996 Helsinki) oli suomalainen näyttelijä ja eräs 1930-luvun suosituimpia elo­kuva­tähtiä. Hän näytteli kymmenessä koko­illan näytelmä­elo­kuvassa 1929–1942, neljä niistä on Valentin Vaalan ohjaamia. Taini oli tunnettu jo ennen suomalaisen elokuvan kulta-ajan alkua, ja hänen tähteytensä jatkui toisen maailman­sodan vuosiin saakka. Aikakirjoihin hän on jäänyt ennen kaikkea roolistaan elo­kuvassa Siltalan pehtoori. Puhe­teatterin puolella Hanna Tainin näyttämö oli Ruotsalainen Teatteri.
Elämä ja ura > Perhetausta

Hanna Taini syntyi suomen­juutalaiseen perheeseen. Hänen vanhempansa olivat räätäli Nachum Mendel Schlimowitsch ja Rebecka Schlimowitsch (o.s. Hertz). Hanna oli viisi­lapsisen perheen nuorin, ja hänen sisaruksiaan olivat Ester (1903–1953), Jakob (1906–1996), Bernhard (1907–1988) ja Martha (1909–1941).
Äiti Rebecka kuoli Hannan ollessa vain kymmen­vuotias, ja isä parisen vuotta myöhemmin. Vanhempiensa kuoleman jälkeen sisarusparvi päätti vakaasti pysytellä yhdessä, eikä suostunut viranomais­painostukseen, jolla heidät pyrittiin sijoittamaan eri perheisiin. Latvialaisen liikemiehen kanssa avioitunut Tainin sisar Martha Kir pakkosiirrettiin vuonna 1941 Riian ghettoon, ja hän kuoli tyttärensä kanssa todennäköisesti Rumbulan joukkomurhassa hänen avio­miehensä tultua pidätetyksi ja mahdollisesti murhatuksi jo aiemmin. Hanna Tainin veli Jakob ”Jack” Schlimovitsch (kesäkuusta 1939 alkaen Kamras) työskenteli elo­kuva-alalla, kuten myös veljen­poika Freddy Kamras (1944–2004).
Elämä ja ura > Elokuvauran loppu

Elo­kuvassa Morsian yllättää vuonna 1941 Taini teki onnistuneen sivu­osan vamppina. Rooli oli hänelle mieluinen, sillä se ei toistanut aiempien elo­kuva­tehtävien hienosto­rouva-asetelmia. Taini kertoi Elo­kuva-Aitalle antamassaan haastattelussa kyllästyneensä esittämään kylmiä ja rikkaita naisia: ”Ne salonki­kohtaukseni, ne ovat mielestäni vallan sietämättömiä. Ja mikä vielä pahempi, ne ovat olleet kiusanani useimmissa filmeissäni ---”. Taini päätti valko­kangas­uransa 30-vuotiaana, hänen viimeinen roolinsa oli sivu­osa Toivo Särkän elo­kuvassa Onni pyörii (1942). Vuonna 1943 Taini oli mukana elo­kuvassa Ballaadi, jossa hänellä oli sivu­osa Aurora Karamzinina. Elo­kuvaa lyhennettiin leikkaus­vaiheessa melkoisesti, ja myös Tainin osuus leikattiin pois. Samoihin aikoihin Taini päätti lopettaa elo­kuva­työt ja poistua julkisuudesta.
Taini esiintyi elo­kuva­uransa aikana kaikkiaan kymmenessä elo­kuvassa. Lapsena saamansa nivelreuman takia hän joutui jättämään myös teatterin, mutta liikuntaa hän harrasti aktiivisesti koko ikänsä. Tulevina vuosi­kymmeninä Tainin julkiset esiintymiset rajoittuivat esiintymisiin hyvän­tekeväisyys­gaaloissa ja novellien lukemiseen radiossa. Lehti­haastatteluja hän antoi silloin tällöin.
Näyttelijän­uransa päätyttyä Hanna Taini työskenteli pari­kymmentä vuotta eräässä hattu­liikkeessä Helsingin Aleksanterin­kadulla. Seniori­vuosinaan hän opetti puhe­tekniikkaa ja järjesti ruotsin­ kielen keskustelu­tunteja. Hän pyrki opettamaan tyyli­puhdasta ruotsia ja piti riikin­ruotsia osin jopa rappeutuneena.
Yksityiselämä

Touko­kuussa 1932 Taini avioitui insinööri ja liikemies Josef Lefkon (1904–2001) kanssa. Vuonna 1935 paris­kunnalle syntyi tytär Harriet, joka tunnettiin myöhemmin televisio­kuuluttaja Harriet Wredenä. Myöhemmin perheeseen syntyivät tyttäret Marina ja Claire.
Hanna Taini kuoli 84-vuotiaana 30. tammi­kuuta 1996. Hänet on haudattu Helsingin juutalaiselle hautaus­maalle.
Filmografia

| Vuosi | Elokuva | Rooli |
| --- | --- | --- |
| 1929 | Mustalaishurmaaja | Akris |
| 1931 | Laveata tietä | Lorette |
| 1931 | Jääkärin morsian | Sabina Tamm, baletti­tyttö Varsovasta |
| 1931 | Erämaan turvissa | nihilisti­tyttö Vera Maretskaja |
| 1934 | Siltalan pehtoori | Lilli Lind, Siltalan omistajatar |
| 1937 | Ja alla oli tulinen järvi | Elma Lumia |
| 1938 | Karmankolon kuningas | Elisa Rosengren |
| 1939 | Vihreä kulta | Kristine Bergman |
| 1941 | Morsian yllättää | Asta Jokimaa |
| 1942 | Onni pyörii | vuori­neuvoksetar Heimon­heimo |
Helsingin yliopiston bio- ja ympäristötieteellinen tiedekunta

Biokeskus 1 Helsingin Viikissä.
Helsingin yliopiston bio- ja ympäristötieteellinen tiedekunta on yksi Helsingin yliopiston yhdestätoista tiedekunnasta. Tiedekunta toimii Viikin kampusalueella yhdessä maatalous-metsätieteellisen tiedekunnan, farmasian tiedekunnan ja eläinlääketieteellisen tiedekunnan kanssa.
Tiedekunta perustettiin vuonna 2004 nimellä biotieteellinen tiedekunta. Nykyisen nimen tiedekunta sai vuoden 2010 alusta. Tiedekunnan dekaanina syksyllä 2006 toimii professori Jari Niemelä. lähde?
Tiedekunnassa on seuraavat oppiaineet ja koulutusohjelmat, joissa opetus annetaan suomeksi: biokemia, biologia, biotekniikka, limnologia ja kalataloustiede, ympäristöekologia ja ympäristönsuojelutiede. Biologian koulutusohjelma on myös tarjolla ruotsiksi. lähde?
Laitokset

Tiedekuntaan kuuluu kaksi laitosta:
Biotieteiden laitos
Ympäristötieteiden laitos
Tutkimusasemat

Tiedekunnalla on kolme tutkimusasemaa: lähde?
Kilpisjärven biologinen asema
Lammin biologinen asema
Tvärminnen eläintieteellinen asema Hankoniemellä. Itämeri ja sen eliöstö olivat sen perustamisaikaan 1908 ja ovat edelleen keskeisellä sijalla aseman tutkimustoiminnassa. Nykyään tutkimuksen tuottamaa tietoa käytetään muun muassa ihmisen aiheuttamien ekologisten muutosten selvittämiseen ja muutosten ympäristölle aiheuttamien ongelmien ratkaisemiseen.
Aiheesta muualla

Helsingin yliopiston bio- ja ympäristötieteellinen tiedekunta
Alina Lipp

Alina Lipp
Alina Lipp (s. 17. syyskuuta 1993 Hampuri) on saksalainen yhteiskunnallinen aktivisti, bloginpitäjä ja sosiaalisen median vaikuttaja. Hän muutti isänsä kanssa Venäjän miehittämälle Krimin niemimaalle vuonna 2018 ja on tehnyt Venäjän miehittämillä Donbassin alueilla venäläismielisiä raportteja Ukrainan sodan kulusta. Lipp on lisätty Myrotvoretsin tietokantaan Ukrainan vihollisista ja luokiteltu siellä Ukrainan vastaisen propagandan tekijäksi.
Lipp syntyi Hampurissa venäläiselle isälle ja saksalaiselle äidille. Hän opiskeli ekologiaa yliopistossa. Ennen muuttoaan Krimin niemimaalle hän toimi aktivistina Liittouma 90/Vihreät -puolueessa. Sittemmin Lipp on luonnehtinut puoluetta venäläisvastaiseksi. Hänestä tuli Saksaan perustetun "Krimin ystävien liiton" puheenjohtaja. Blogin lisäksi Lipp on viestinyt 200 000 tilaajaa saaneella Telegram-kanavallaan saksan ja venäjän kielillä. Hän on pitänyt itseään sotakirjeenvaihtajana. Venäjän aloitettua täysimittaisen hyökkäyksen Ukrainaan Lipp kuvasi sotatoimia "denatsifikaation aluksi". Hän syyttää Ukrainaa kansanmurhasta Donbassin alueella. Lipp väitti Butšan verilöylyä länsimaiden tekemäksi. Huhtikuussa 2022 hän osallistui Venäjän federaation kansankamarissa pidettyyn propagandatapahtumaan, jota kuvattiin kansainväliseksi konferenssiksi, jonka tarkoitus olisi esittää todisteita Ukrainan väitetyistä rikoksista. Syyskuussa 2022 Venäjä käytti Lippiä näennäisenä vaalitarkkailijana laittomassa kansanäänestyksessä Ukrainan alueiden liittämisestä Venäjään.
Saksassa Göttingenin syyttäjänvirastossa toimiva keskus netin viharikollisuutta vastaan käynnisti rikostutkinnan Lippin toiminnasta vuonna 2022. Syyttäjä katsoi toiminnan tarkoitukseksi Saksan demokratian epävakauttamisen ja medialuottamuksen heikentämisen. Tutkinta koski vakavien rikosten (kuten murhan, kansanmurhan ja sotarikoksen) tukemista. Tutkinta liittyi Lippin pitämän Telegram-kanavan aineistoon.
Ukyō Katayama

| Ukyō Katayama> 片山右京 |
| --- | --- |

Henkilötiedot
Kansalaisuus:   Japani
Formula 1 -ura
Aktiivivuodet:  1992–1997
Talli(t):  Larrousse (1992) Tyrrell (1993–1996) Minardi (1997)
Kilpailuja:  97 (95 starttia)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  5
Ensimmäinen kilpailu:  Etelä-Afrikan GP 1992
Viimeinen kilpailu:  Euroopan GP 1997
Aiheesta muualla
www.teamukyo.com
Ukyō Katayama (jap. 片山右京, s. 29. toukokuuta 1963, Tokio) on japanilainen, uransa lopettanut Formula 1 -luokan kuljettaja. Hän osallistui urallaan kaikkiaan 97 F1-kilpailuun ilman mainittavaa menestystä. Katayama oli uransa aikana kahdesti viides kauden 1994 Brasilian ja San Marinon osakilpailuissa.
Ura > Japanin juniorisarjat

Katayama ajoi Japanissa yksipaikkaisten autojen juniorisarjaa, jonka mestaruuden hän voitti vuosina 1983-84.
Ura > Formula 3 ja 3000

Vuonna 1985 Katayama ajoi Japanin Formula 3 -sarjassa, jossa hän sijoittui kuudenneksi. Vuotta myöhemmin hän siirtyi Ranskaan ajamaan Formule Renault ja Ranskan Formula 3 -sarjoja. Hän palasi Japaniin ajamaan Japanin Formula 3000 -sarjaa, jonka mestaruuden hän voitti vuonna 1991.
Ura > Formula 1

1992 Sponsoriensa tuella Katayama sai paikan F1-sarjan heikoimpiin talleihin kuuluneeseen Venturi-Larrousseen. Tiimi saavutti kaudella vain yhden MM-pisteen tallitoveri Bertrand Gachot'n ajamana. Kanadan osakilpailussa Katayama joutui keskeyttämään viidenneltä sijalta moottoririkon vuoksi. Hänen parhaat sijoituksensa olivat Brasilian ja Italian kilpailujen yhdeksännet sijat.
1993 Katayama siirtyi edelliskaudella valmistajien taulukossa kuudenneksi sijoittuneen Tyrrellin leipiin. Tyrrellin auto oli kuitenkin jo kolme vuotta vanha, eikä sillä enää taisteltu MM-pisteistä. Katayama olikin otsikoissa enemmän lukuisten kolareiden kuin hyvien tulosten ansiosta. Paras sijoitus oli Unkarin GP:n 10. sija.
1994 Tyrrellin auto oli kilpailukykyisempi kuin edelliskaudella, mutta Katayama jatkoi kolarointeja eikä päässyt maaliin kuin 4:ssä kauden 16:sta osakilpailusta. Niistä kolmessa hän saavutti MM-pisteitä. Hän jäi kuitenkin selvästi tallitoverinsa Mark Blundellin varjoon, joka pääsi jopa palkintokorokkeelle Espanjan kilpailussa. Kausi oli Katayaman paras ja hän sai 17.sijan.
1995 Katayamalla tuotti maaliinkin pääseminen ajoittain suunnattomia vaikeuksia, ja edelliskauden tapaan hän näki ruutulipun vain neljästi. Hänen suomalainen tallitoverinsa Mika Salo teki paljon tasaisempaa jälkeä ja hankki tallille viisi MM-pistettä. Katayama jäi nollille ja loukkaantui Portugalin GP:ssä.
1996 Katayama ja Salo jatkoivat Tyrrellin kuskikaksikkona japanilaisen hävitessä jälleen tallitoverilleen. Parhaaksi sijoitukseksi jäi Unkarin GP:n 7. sija. Katayama ja Salo hylättiin Euroopan GP:ssä 1996.
1997 Katayama ajoi vielä vuoden Minardilla parhaina saavutuksinaan 10. sijat Monacosta ja Unkarista. Tämän jälkeen hän ei saanut enää tallipaikkaa F-ykkösistä.
Ura > Muut sarjat

Katayama lopetti F1-uransa kauden 1997 jälkeen ja ryhtyi harrastamaan vuorikiipeilyä sekä ajamaan muissa sarjoissa. Lopettamispäätöksensä lisäksi Katayama ilmoitti samana vuonna sairastavansa syöpää, mikä oli todettu hänellä jo vuonna 1994. Hän ajoi Le Mansin 24 tunnin ajoja vuosina 1988, 1992, 1998-99 sekä 2002-2003, joissa hän voitti oman luokkansa vuonna 1999 sijoittuen kokonaistuloksissa toiseksi. Lisäksi hän voitti vuoden 2000 Japanin GT:n Festival in Malaysia GT500-kilpailun.
Formula 1 -tulokset

| Kausi | Talli | Valmistaja | Moottori | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1992 | Central Park Venturi Larrousse | Venturi Larrousse LC92 | Lamborghini V12 | RSA 12 | MEX 12 | BRA 9 | ESP DNQ | SMR Kesk. | MON DNQ | CAN Kesk. | FRA Kesk. | GBR Kesk. | GER Kesk. | HUN Kesk. | BEL 17 | ITA 9 | POR Kesk. | JPN 11 | AUS Kesk. |  | 0 | 25. |
| 1993 | Tyrrell Racing Organisation | Tyrrell 020C/021 | Yamaha V10 | RSA Kesk. | BRA Kesk. | EUR Kesk. | SMR Kesk. | ESP Kesk. | MON Kesk. | CAN 17 | FRA Kesk. | GBR 13 | GER Kesk. | HUN 10 | BEL 15 | ITA 14 | POR Kesk. | JPN Kesk. | AUS Kesk. |  | 0 | 28. |
| 1994 | Tyrrell Racing Organisation | Tyrrell 022 | Yamaha V10 | BRA 5 | PFC Kesk. | SMR 5 | MON Kesk. | ESP Kesk. | CAN Kesk. | FRA Kesk. | GBR 6 | GER Kesk. | HUN Kesk. | BEL Kesk. | ITA Kesk. | POR Kesk. | EUR 7 | JPN Kesk. | AUS Kesk. |  | 5 | 17. |
| 1995 | Nokia Tyrrell Yamaha | Tyrrell 023 | Yamaha V10 | BRA Kesk. | ARG 8 | SMR Kesk. | ESP Kesk. | MON Kesk. | CAN Kesk. | FRA Kesk. | GBR Kesk. | GER 7 | HUN Kesk. | BEL Kesk. | ITA 10 | POR Kesk. | EUR Louk. | PFC 14 | JPN Kesk. | AUS Kesk. | 0 | 20. |
| 1996 | Tyrrell Yamaha | Tyrrell 024 | Yamaha V10 | AUS 11 | BRA 9 | ARG Kesk. | EUR DSQ | SMR Kesk. | MON Kesk. | ESP Kesk. | CAN Kesk. | FRA Kesk. | GBR Kesk. | GER Kesk. | HUN 7 | BEL 8 | ITA 10 | POR 12 | JPN Kesk. |  | 0 | 17. |
| 1997 | Minardi | Minardi Minardi M197 | Hart V8 | AUS Kesk. | BRA 18 | ARG Kesk. | SMR 11 | MON 10 | ESP Kesk. | CAN Kesk. | FRA 11 | GBR Kesk. | GER Kesk. | HUN 10 | BEL 14 | ITA Kesk. | AUT 11 | LUX Kesk. | JPN Kesk. | EUR 17 | 0 | 24. |
Katayama Tyrrellin ratissa Britannian GP:ssä kaudella 1995.
Katayaman vuoden 1999 Le Mansin 24 tunnin ajoissa käyttämä Toyota GT-One.
Biscayne Hanover

Biscayne Hanover (s. 1981) oli amerikkalaissyntyinen ravihevonen. Se voitti Suomen raviradoillaselvennä ja kilpaili myös Keski-Euroopassa. Sen omistaja oli hevoskasvattaja Hans Forsman ja sitä ovat ohjastaneet muun muassa Jorma Kontio ja Pekka Korpi.
Aiheesta muualla

Kuvia Biscayne Hanoverista.
Masami Kuwashima

| Masami Kuwashima> 桑島 正美.Henkilötiedot |
| --- | --- |
Kansalaisuus:   Japani
Formula 1 -ura
Aktiivivuodet:  1976
Talli(t):  Williams
Kilpailuja:  1 (0 lähtöä)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Japanin GP 1976
Viimeinen kilpailu:  Japanin GP 1976
Masami Kuwashima (jap. 桑島 正美; s. 14. syyskuuta 1950 Kumagaya, Saitama, Japani) on entinen japanilainen F1-kuljettaja.
Formula 1

Kuwashima osallistui yhteen F1-osakilpailuun, kauden 1976 Japanin GP:hen. Hän kuitenkin karsiutui, eikä päässyt starttaamaan kilpailuun. Hänet korvattiin nopeasti Hans Binderillä.
| Vuosi | Talli | Valmistaja | Moottori | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Sija | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1976 | Walter Wolf Racing | Williams FW05 | Cosworth V8 | BRA | RSA | USW | ESP | MON | BEL | SWE | FRA | GBR | GER | AUT | NED | ITA | USA | CAN | JPN DNS | NC | 0 |
Muut sarjat

Kuwashima ajoi ennen Formula 1:iä Japanin F2000- ja F2-sarjoissa, joihin hän palasi koko loppu-uransa ajaksi. Hän ajoi myös 1970-luvulla Britannian Formula 3- ja Euroopan F2-sarjassa. Uran parhaaksi tulokseksi jäi voitto Britannian F3-sarjan Silverstonen osakilpailusta.
Michael Spindler

Michael Spindler (1942 Berliini, Saksa – 5. syyskuuta 2016) oli Applen toimitusjohtaja vuosina 1993–1996. Spindler kävi neuvotteluja Applen fuusioimisesta muun muassa IBM:n, Sun Microsystemsin ja Philipsin kanssa. Hänen seuraajaansa oli Gil Amelio.
Lääkintäaliupseeri

Alikersantin rintalaatta puolustusvoimien maastopuvussa. Lääkintäaliupseereila on tämän lisäksi myös lääkinnän koulutushaaramerkki.
Lääkintäaliupseeri johtaa Suomen puolustusvoimissa ensihoitoryhmää, jossa on viisi lääkintämiestä. Ryhmä palvelee ensihoitopaikalla(EHP), jonne evakuointikuljetus tuo haavoittuneet. Hoitototoimenpiteitä suorittavat lääkintäupseerit eli lääkärit. Lääkintäaliupseerit avustavat ja antavat tehtäviä tarvittaessa lääkintämiehille. Lääkintäaliupseereja palvelee sodanajan kenttälääkinnässä myös esimerkiksi ensihoitoasemilla (EHAS), ensihoitokeskuksissa (EHK) ja kenttäsairaaloissa (KS).
Lääkintäaliupseerikursseja järjestetään Kainuun prikaatissa, Karjalan prikaatissa, Porin prikaatissa ja Panssariprikaatissa. Lääkintäaliupseerikurssi suoritetaan AUK1-vaiheen jälkeen.  Lääkintäaliupseerikurssi on yksi neljästä huollon linjahaarasta. Koulutus kestää yhdeksän viikkoa. Kurssilla käsitellään ensiavun perusteita, ihmisen anatomiaa ja erityisesti kenttälääkintää. Kurssi sisältää sekä teoriaopetusta että käytännön harjoittelua. Kurssilla opetellaan esimerkiksi taisteluensiapua, tilapäisvälineiden käyttöä, kanylointia ja suojelulääkintää. Harjoituksia on paljon ja niiden perusideana on pitkälti ensihoitopaikan ylläpito ja potilaan hoito sekä kaikki muu lääkinnän toiminta ja johtaminen. Kurssilta saa todistuksen ensiapu 1- ja 2-kursseista. Peruskoulutuksen jälkeen lääkintäaliupseerit kouluttavat lääkintämiehiä apukouluttajina.
Takuya Honda

| Henkilötiedot |
| --- | --- | --- |
Syntymäaika: 17. huhtikuuta 1985 (ikä 39)
Syntymäpaikka: Sagamihara, Kanagawan prefektuuri, Japani
Pelipaikka: keskikenttäpelaaja
Seurat
| Vuodet | Seura | O (M) |
| 2008–2010 2011–2013 2013–2016 2017–2020 2021–2022 | Shimizu S-Pulse Kashima Antlers Shimizu S-Pulse Montedio Yamagata FC Gifu |  |
Maajoukkue
| 2011 | Japani | 2 (0) |
Takuya Honda (jap. 本田拓也, Honda Takuya; s. 17. huhtikuuta 1985 Sagamihara, Kanagawan prefektuuri) on japanilainen jalkapalloilija, pelipaikaltaan keskikenttäpelaaja.
Honda edusti Japanin pääsarjassa J1 Leaguessa kahteen otteeseen Shimizu S-Pulsea ja vuoden 2011 alusta kesään 2013 Kashima Antlersia. Kaudella 2016 hän vielä edusti J2 Leaguessa pääsarjasta pudonnutta Shimizu S-Pulsea ja sen jälkeen samassa sarjassa Montedio Yamagataa. Hän päätti pelaajauransa vuosina 2021–2022 kolmannen sarjatason FC Gifussa. Hän pelasi J1 Leaguessa 145 ottelua, joissa hän teki neljä maalia. Hän voitti Japanin liigacupin Kashima Antlersin joukkueessa vuonna 2012.
Honda pelasi Japanin olympiajoukkueessa kaksi ottelua Pekingin olympialaisissa 2008. Hän pelasi Japanin A-maajoukkueessa kaksi ottelua Aasian-mestaruuskilpailuissa 2011, kun Japani voitti mestaruuden: hän tuli muutamaksi minuutiksi vaihdosta kentälle alkulohko-ottelussa Saudi-Arabiaa vastaan ja välierässä Etelä-Koreaa vastaan. Ne jäivät hänen ainoiksi A-maaotteluikseen.
Maaottelutilastot

Lähde:
| Japanin A-maajoukkue> Vuodet | Japanin A-maajoukkue> ottelut | Japanin A-maajoukkue> maalit |
| --- | --- | --- |
| 2011 | 2 | 0 |
| Yhteensä | 2 | 0 |
Aiheesta muualla

National Football Teams
Japan National Football Team Database
Japanin joukkue – Kesäolympialaiset 2008
1 Nishikawa |
2 Hosogai |
3 Yoshida |
4 Mizumoto |
5 Nagatomo |
6 Morishige |
7 Uchida |
8 K. Honda |
9 Toyoda |
10 Kajiyama |
11 Okazaki |
12 Taniguchi |
13 Yasuda |
14 Kagawa |
15 Morimoto |
16 T. Honda |
17 Lee |
18 Yamamoto |
Valmentaja Sorimachi
Japanin joukkue – Jalkapallon AM-kilpailut 2011
1 Kawashima |
2 Inoha |
3 Iwamasa |
4 Konno |
5 Nagatomo |
6 Uchida |
7 Endo |
8 Matsui |
9 Okazaki |
10 Kagawa |
11 Maeda |
12 Moriwaki |
13 Hosogai |
14 Fujimoto |
15 T. Honda |
16 Kashiwagi |
17 Hasebe |
18 K. Honda |
19 Lee |
20 Nagata |
21 Nishikawa |
22 Yoshida |
23 Gonda |
Valmentaja Zaccheroni
Päivi Törmä

| Päivi Törmä |
| --- | --- |

Henkilötiedot
Syntynyt: 19. lokakuuta 1969 (ikä 55) Nivala
Kansalaisuus:  Suomi
Ammatti:  teknillisen fysiikan professori, akatemiaprofessori 2017–2021
Koulutus ja ura
Tutkinnot:  Oulun yliopisto (FM), Cambridgen yliopisto (M.Math.), Helsingin yliopisto (PhD)
Väitöstyön ohjaaja:  Stig Stenholm
Instituutti:  Jyväskylän yliopisto, Aalto-yliopisto
Tutkimusalue:  teoreettinen ja kokeellinen kvanttifysiikka, suprajohtavuuden teoria, nanomittakaavan valonlähteet
Palkinnot:  Väisälän palkinto (2003), European Young Investigator (EURYI, 2005), Tieteellisen tiedon julkistamispalkinto (2006, Jyväskylän yliopisto), Suomen kulttuurirahaston palkinto (2008), Magnus Ehrnroothin fysiikan palkinto (2019)
Aiheesta muualla
Kotisivu
Päivi Elina Törmä (s. 10. lokakuuta 1969 Nivala) on suomalainen Aalto-yliopiston Perustieteiden korkeakoulun teknillisen fysiikan professori. Hän toimi akatemiaprofessorina kaudella 2017–2021.
Törmä tuli ylioppilaaksi Pulkkilan lukiosta 1988, ja valmistui filosofian maisteriksi Oulun 191 ja Cambridgen yliopistoista 1993 (Certificate of Advanced
Study in Mathematics (Tripos Part III)). Kvantti-informaatiota ja -optiikkaa käsittelevän väitöskirjansa hän teki Helsingin yliopistoon (1996). Hän jatkoi tutkimustyötään väitöskirjan jälkeen Saksassa (Ulmin yliopisto, 1996–1997) ja Itävallassa (Innsbruckin yliopisto 1997-1999). Ennen siirtymistään professoriksi Aalto-yliopistoon Törmä johti tutkimusryhmää ja oli nanotieteen professori (ma. prof. 2001–2004, prof 2004–2007) ja Nanotiedekeskuksen (Nanoscience Center) johtaja Jyväskylän yliopistossa (2003-2005).
Hän on ollut myös vierailevana tutkijana tai professorina Itävallassa (Innsbruckin yliopisto) ja Sveitsissä (ETH Zürich).
Päivi Törmä sai ERC Advanced Grant -rahoituksen vuoden 2013 haussa ja johti Laskennallisen nanotieteen huippuyksikköä (COMP) Aalto-yliopistossa vuosina 2014–2017.
Professori Törmän tutkimusryhmän tutkimusaiheena ovat teoreettinen ja kokeellinen kvanttifysiikka, erityisesti nanofotoniikka ja monen kappaleen kvanttimekaniikka. Akatemiaprofessuuriin liittyvän tutkimushankkeensa eräänä tavoitteena oli tutkia suprajohtavuuden rajoja teoreettisesti. Kertyvää tietoa pyritään soveltamaan huoneen lämpötilassa toimivien suprajohteiden kehittämiseen.  Ryhmän tutkimustuloksia on julkaistu arvostetuissa luonnontieteen julkaisuissa, kuten Science, Nature Physics, Nature Photonics ja Nature Communications.
Törmä on Academia Europaean, Suomalaisen tiedeakatemian, Teknillisten tieteiden akatemian ja Suomen Tiedeseuran jäsen.
Päivi Törmä toimi Millennium-teknologiapalkinnon kansainvälisen palkintolautakunnan puheenjohtajana vuosina 2017-2024.
Aiheesta muualla

Professori Päivi Törmästä Millennium-palkintolautakunnan puheenjohtaja (englanniksi)
Päivi Törmä. Professor of Physics, Aalto University. Quantum many-body physics, quantum gases, nanoplasmonics (englanniksi) (scholar.google.com)
Awards winner 2005: Päivi Törmä. The Project: Nanoscale quantum systems interacting with fields: ultracold gases and molecular electronics (englanniksi) (esf.org)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Israel  Suomi (KANTO)  Yhdysvallat 
Tieteilijät:  Google Scholar  ORCID  Publons  ResearcherID  Scopus 2  3  4  zbMATH 
Muut:  IdRef